సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
డిజిటలీకరణ వల్ల 50లక్షల ఉద్యోగాలు
జిట‌ల్ టెక్నాల‌జీ ప్ర‌పంచగ‌తిని స‌మూలంగా మార్చేసింది. కొత్త అవ‌కాశాల‌కు వేదిక అవుతోంది. ఒక ప‌క్క రోబోటిక్స్, ఆటోమేష‌న్ కార‌ణంగా ఉద్యోగాలు ఊడ‌తాయ‌ని అంటున్నా మ‌రో వైపు అపార అవకాశాల‌కు ఇది మార్గం చూపుతోంది.
Samayam Telugu | Updated:
May 28, 2018, 03:01PM IST
డిజిట‌ల్ టెక్నాల‌జీ ప్ర‌పంచగ‌తిని స‌మూలంగా మార్చేసింది. కొత్త అవ‌కాశాల‌కు వేదిక అవుతోంది. ఒక ప‌క్క రోబోటిక్స్, ఆటోమేష‌న్ కార‌ణంగా ఉద్యోగాలు ఊడ‌తాయ‌ని అంటున్నా మ‌రో వైపు అపార అవకాశాల‌కు ఇది మార్గం చూపుతోంది.
డిజిటలీకరణ వల్ల ఐటీ రంగంలో నిపుణులకు డిమాండ్‌ ఏర్పడుతుందని, ముఖ్యంగా సైబర్‌ సెక్యురిటీ, డేటా ఎనాలసిస్‌ విభాగాల్లో కొత్తగా ఉద్యోగాలు వస్తాయని ఒక‌ సర్వేలో వెల్లడైంది. 2027నాటికి కొత్తగా 50లక్షల ఉద్యోగాల వస్తాయని సిస్కోకు చెందిన ఐడీసీ తన సర్వేలో పేర్కొంది. చక్కని నైపుణ్యాలు కలిగిన ఐటీ నిపుణులకు మంచి అవకాశాలు ఉంటాయని సిస్కో తెలిపింది. భవిష్యత్‌లో వారే కీలక పాత్ర పోషిస్తారని వివరించింది. వచ్చే దశాబ్ద కాలంలో ఆసియా-పసిఫిక్‌ ప్రాంతంలో అత్యధికంగా 29 ల‌క్ష‌ల‌ మంది కీలక విభాగాల్లో ఉంటారని, నార్త్‌ అమెరికాలో 12 ల‌క్ష‌ల‌ మంది, లాటిన్‌ అమెరికాలో తదితర ప్రాంతాల్లో ఈ సంఖ్య 6ల‌క్ష‌లుగా ఉంటుందని వెల్లడించింది.
డిజిట‌ల్ టెక్నాల‌జీ
ముఖ్యంగా ప్ర‌త్యేక నైపుణ్యాలు క‌లిగిన వారికి అధిక డిమాండ్ ఉంటుంది. ఇప్పుడున్న అంచ‌నాల ప్ర‌కారం సైబ‌ర్ సెక్యూరిటీ, క్లౌడ్, డేటా ప్రాసెసింగ్, అన‌లిటిక్స్ త‌దిత‌ర విభాగాల్లో ప్ర‌త్యేక స్కిల్ ఉన్న‌వారికి అపార అవ‌కాశాలు ల‌భించ‌నున్నాయి. నెట్ వ‌ర్క్ లేదా సిస్ట‌మ్ అడ్మినిస్ట్రేష‌న్, సోష‌ల్ మీడియా మేనేజ‌ర్ లేదా అడ్మిన్, వెబ్ డెవ‌ల‌ప‌ర్, మొబైల్ యాప్ డెవ‌ల‌ప‌ర్, డేటాబేస్ ఆర్కిటెక్ట్, సిస్ట‌మ్ అన‌లిస్ట్, డేటా ఇంజినీర్, బిజినెస్ ఇంటెలిజెన్స్ ఆర్కిటెక్ట్ డెవ‌ల‌ప‌ర్ వంటి ఉద్యోగాల‌కు త‌గిన అర్హ‌త క‌లిగిన వారిని ఎంచుకోవ‌డం క‌ష్ట‌త‌ర‌మైన అంశం కాగ‌ల‌ద‌ని నివేదిక వివ‌రించింది.